Ljudmyla Oljanovska

Ljudmyla Oleksandrivna Oljanovska (ukrainsk: Людмила Олександрівна Оляновська, født 1993) er en ukrainsk friidrettsutøver som konkurrerer i kappgang. Hun har VM-bronse fra 2015 som fremste internasjonale meritt. 

 Idrettskarriere 
Oljanovska deltok i juniorklassen ved European Race Walking Cup i 2011, men fullførte ikke løpet. Året etter deltok hun ved IAAF World Race Walking Cup i Saransk i Russland, der hun kom på 5.-plass med ny personlig rekord med 46:35 på 10 km. 

Ved European Race Walking Cup 2013 kom hun på 7.-plass på 20 km i kvinneklassen. Hun deltok også ved U23-EM i friidrett 2013, der hun kom på 2.-plass i kappgang, bak russiske Svetlana Vasiljeva. Ved VM i friidrett 2013 endte hun på 12.-plass, som beste ukrainer. 

Hun satte ukrainsk rekord på 15 km (splitt-tid) med 1:05,59 ved IAAF World Race Walking Cup 2014, der hun kom på 7.-plass med 1:27,27 på 20 km. Hun deltok også ved EM i friidrett 2014, der hun kom på 2.-plass bak russiske Elmira Alembekova. 

Ved European Race Walking Cup 2015 satte hun ukrainsk rekord på 20 km kappgang med tiden 1:27,09, og endte på 7.-plass. I juli deltok hun ved U23-EM i friidrett 2015, der hun fikk bronse. Hun representerte landet sitt under VM i friidrett 2015 i Beijing, der hun tok bronse på 20 kilometer kappgang.

 Referanser 

 Eksterne lenker 


Kategori:Personer fra Kyiv
Kategori:Ukrainske kappgjengere
Kategori:Deltakere for Ukraina under VM i friidrett 2015
Kategori:Deltakere for Ukraina under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Ukraina under VM i friidrett 2022
Kategori:Deltakere for Ukraina under EM i friidrett 2022
Kategori:Deltakere for Ukraina under VM i friidrett 2023
Kategori:Deltakere for Ukraina under EM i friidrett 2024
Kategori:Deltakere for Ukraina under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Ukraina under VM i friidrett 2025